Fakultet for medisin og helsevitenskap

Fakultet for medisin og helsevitenskap, kortform MH-fakultetet, ved NTNU ble opprettet 1. januar 2017, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund).
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.Fakultetets dekan for perioden 2021–2025 er Siri Forsmo. Hun etterfulgte Björn Gustafsson.Regional medisinutdanning er opprettet i en samarbeidsmodell mellom Fakultetet og Sykehuset Levanger (fra 2018), og Sykehuset i Ålesund (fra 2022). NTNU sies å være først ute i Norden med denne typen studiemodell for deler av medisinstudiet.


== Institutter fra 1. januar 2018 ==
De åtte MH-instituttene ligger i størrelsessjiktet fra om lag 45 til rundt 400 (Institutt for klinisk og molekylær medisin) årsverk.
Forkortelser i listen nedenfor: DMF=Det medisinske fakultet; FHS=Fakultet for helse- og sosialvitenskap; RKBU=Regionalt kunnskapssenter for barn og unge - Psykisk helse og barnevern; RUS= ; SVT=Fakultet for samfunnsvitenskap og teknologiledelse

Institutt for helsevitenskap i Gjøvik. Instituttet har stedlig ledelse ved NTNU i Gjøvik.Tidligere enheter som inngår: Helse, omsorg og sykepleie, avdeling, Gjøvik; Senter for omsorgsforskning, seksjon ved avd. Helse, omsorg og sykepleie, GjøvikInstitutt for helsevitenskap i Ålesund. Instituttet har stedlig ledelse ved NTNU i Ålesund.Videreføring av Helsefag, avdeling, ÅlesundInstitutt for klinisk og molekylær medisin (IKOM)Sammenslåing (i 2017) av Institutt for kreftforskning og molekylærmedisin og Institutt for laboratoriemedisin, barne- og kvinnesykdommerInstitutt for nevromedisin og bevegelsesvitenskapTidligere enheter som inngår: Nevromedisin, institutt DMF (minus Voksenpsykiatri); Atferdsmedisin, RUS; Fysioterapi, Ergoterapi og Audiologi, faggrupper ved Helsevitenskap, institutt FHS;Institutt for psykisk helseTidligere enheter som inngår: Voksenpsykiatri, Adferdsmedisin og RUS, faggrupper ved Nevromedisin, institutt DMF; RKBU, senter DMF; NAKU, senter FHS; Vernepleie og Psykisk helsearbeid, faggrupper ved Anvendt sosialvitenskap, institutt FHSInstitutt for samfunnsmedisin og sykepleieTidligere enheter som inngår: Samfunnsmedisin, institutt DMF; Sykepleie, institutt FHS; Helsevitenskap, faggruppe ved Sosialt arbeid og helsevitenskap, institutt SVTInstitutt for sirkulasjon og bildediagnostikkTidligere enheter som inngår: Sirkulasjon og bildediagnostikk, institutt DMF; Radiografi, faggruppe ved Helsevitenskap, institutt FHSKavliinstitutt for nevrovitenskapVidereføring av Kavli Institute for Systems Neuroscience, DMF


== Fremstående forskningssentre ==


=== Senter for fremragende forskning ===
Fakultet for medisin og helsevitenskap har to sentre med status som Senter for fremragende forskning (SFF), fra 2013 til 2022. SFF-ene er utpekt av Norges forskningsråd, og målet er å fremme kvaliteten på norsk forskning til internasjonalt toppnivå.
SFF-er ved fakultetet:

Senter for nevrale nettverk (Centre for Neural Computation, CNC)
Senter for molekylær inflammasjonsforskning (Centre of Molecular Inflammation Research, CEMIR)


=== K.G. Jebsen senter for medisinsk forskning ===
Fakultetet har to sentre med status som K.G. Jebsen senter for medisinsk forskning, som mottar støtte fra Stiftelsen Kristian Gerhard Jebsen. Målet er å bidra til å styrke en fri og uavhengig norsk forskning og bygge sterke internasjonale forskningsmiljøer.
K.G. Jebsen senter ved fakultetet:

K.G. Jebsen-senter for Alzheimers sykdom, ledet av Edvard Moser K.G. Jebsen-senter for genetisk epidemiologi, ledet av Kristian Hveem 
K.G. Jebsen Academy for Young Medical Researchers (K.G. Jebsen-senter for genetisk epidemiologi er vertskap) Tidligere K.G. Jebsen-sentre ved fakultetet:

K.G. Jebsen-senter for hjertetrening, ledet av Ulrik Wisløff 
K.G. Jebsen-senter for myelomforskning, ledet av Anders Sundan 


=== Senter for forskningsdrevet innovasjon ===
Senter for innovative ultralydløsninger, CIUS, er utpekt av Norges forskningsråd som Senter for forskningsdrevet innovasjon (SFI), med oppstart i 2015. SFI-ordningen skal styrke innovasjon gjennom satsing på langsiktig forskning på et høyt internasjonalt nivå.
MI Lab - Senter for medisinsk avbildning (Medical Imaging Laboratory) er utpekt som SFI i perioden 2007 til 2015.


=== HUNT forskningssenter ===
HUNT forskningssenter som utfører Helseundersøkelsen i Trøndelag (HUNT) er tilknyttet Fakultet fra medisin og helsevitenskap. Helseundersøkelsen er den største samlingen av helseopplysninger og biologisk materiale om en befolkning i Norge.


== Referanser ==


== Eksterne lenker ==
Saksfremlegg til NTNUs styremøte 25. august 2016
Gustafsson, Björn (12. mai 2016) Forslag til instituttstruktur for Fakultet for medisin og helsevitenskap